|  |
| --- |
| Številka: 511-6/2023/29 |
| Ljubljana, 11. 5. 2023 |
| GENERALNI SEKRETARIAT VLADE REPUBLIKE SLOVENIJE  [Gp.gs@gov.si](mailto:Gp.gs@gov.si) |

|  |  |  |  |
| --- | --- | --- | --- |
| **ZADEVA: Izhodišča za udeležbo delegacije Republike Slovenije na 68. zasedanju UNWTO Komisije za Evropo v Sofiji, Bolgarija, 31. 5. – 2. 6. 2023 – predlog za obravnavo** | | | |
| 1. Predlog sklepa vlade: | | | |
| Na podlagi prvega odstavka 2. člena in šestega odstavka 21. člena Zakona o Vladi Republike Slovenije (Uradni list RS, št. 24/05 – uradno prečiščeno besedilo, 109/08, 38/10-ZUKN, 8/12, 21/13, 47/13-ZDU-1G, 65/14, 55/17 in 163/22) je Vlada Republike Slovenije na …. seji dne …. pod točko …. sprejela naslednji  SKLEP:   1. Vlada Republike Slovenije je sprejela Izhodišča za udeležbo delegacije Republike Slovenije na 68. zasedanju UNWTO Komisije za Evropo v Sofiji, Bolgarija, 31. 5. – 2. 6. 2023. 2. Vlada Republike Slovenije je določila delegacijo Republike Slovenije v sestavi:  * Dubravka Kalin, generalna direktorica Direktorata za turizem, Ministrstvo za gospodarstvo, turizem in šport, vodja delegacije; * Mag. Irena Milinković, sekretarka, Direktorat za turizem, Ministrstvo za gospodarstvo, turizem in šport, članica delegacije.   **Barbara Kolenko Helbl**  **GENERALNA SEKRETARKA**  Priloga:  Izhodišča za udeležbo delegacije Republike Slovenije na 68. zasedanju UNWTO Komisije za Evropo v Sofiji, Bolgarija, 31. 5. – 2. 6. 2023.  Sklep prejmejo:  - Ministrstvo za gospodarsko, turizem in šport,  - Ministrstvo za zunanje in evropske zadeve,  - Generalni sekretariat Vlade RS,  - Urad Vlade RS za komuniciranje. | | | |
| **2. Predlog za obravnavo predloga zakona po nujnem ali skrajšanem postopku v državnem zboru z obrazložitvijo razlogov:** | | | |
| / | | | |
| **3.a Osebe, odgovorne za strokovno pripravo in usklajenost gradiva:** | | | |
| Doris Urbančič Windisch, vodja Sektorja za razvoj, Direktorat za turizem, Ministrstvo za gospodarstvo, turizem in šport | | | |
| **3.b Zunanji strokovnjaki, ki so sodelovali pri pripravi dela ali celotnega gradiva:** | | | |
| / | | | |
| **4. Predstavniki vlade, ki bodo sodelovali pri delu državnega zbora:** | | | |
| **/** | | | |
| 5. Kratek povzetek gradiva:  Zasedanje UNWTO komisije za Evropo bo potekalo od 31. 5. do 2. 6. 2023 v Sofiji, Bolgarija. Slovenijo bo zastopala delegacija iz Direktorata za turizem na MGTŠ. Na zasedanju bodo predstavniki vseh prisotnih držav članic UNWTO, ki sodijo v regijo Evropa, obravnavali aktualne teme, med katerimi je poročilo generalnega sekretarja UNWTO o izvajanju program dela, poročilo direktorja za regijo Evropa o izvajanju programa dela v Evropi 2022-2023, volitve v organe UNWTO in ostale zadeve.  Volitve v organe UNWTO morajo biti izvedene v fizični obliki na zasedanju, zato je udeležba na dogodku pomembna. | | | |
| / | | | |
| 6. Presoja posledic za: | | | |
| a) | javnofinančna sredstva nad 40.000 EUR v tekočem in naslednjih treh letih | | NE |
| b) | usklajenost slovenskega pravnega reda s pravnim redom Evropske unije | | NE |
| c) | administrativne posledice | | NE |
| č) | gospodarstvo, zlasti mala in srednja podjetja ter konkurenčnost podjetij | | NE |
| d) | okolje, vključno s prostorskimi in varstvenimi vidiki | | NE |
| e) | socialno področje | | NE |
| f) | dokumente razvojnega načrtovanja:   * nacionalne dokumente razvojnega načrtovanja * razvojne politike na ravni programov po strukturi razvojne klasifikacije programskega proračuna * razvojne dokumente Evropske unije in   mednarodnih organizacij | | NE |
| 7.a Predstavitev ocene finančnih posledic nad 40.000 EUR:  / | | | |
| 7.b Predstavitev ocene finančnih posledic pod 40.000 EUR:  Gradivo nima večjih finančnih posledic na državni proračun. Stroški se krijejo iz proračunskih postavk proračunskega uporabnika, iz katerega so člani delegacije.  Predvideni stroški znašajo največ 2.000,00 EUR. | | | |
| 8. Predstavitev sodelovanja z združenji občin: | | | |
| Vsebina predloženega gradiva vpliva na:   * pristojnost občin, * delovanje občin, * financiranje občin | | NE | |
| Gradivo (predpis) je bilo poslano v mnenje:   * Skupnosti občin Slovenije SOS: NE * Združenju občin Slovenije ZOS: NE * Združenju mestnih občin Slovenije ZMOS: NE   Predlogi in pripombe združenj so bili upoštevani:   * v celoti, * večinoma, * delno, * niso bili upoštevani.   Bistveni predlogi in pripombe, ki niso bili upoštevani. | |  | |
| **9. Predstavitev sodelovanja javnosti:** | | NE | |
| Skladno s sedmim odstavkom 9. člena Poslovnika Vlade Republike Slovenije (Uradni list RS, št. 43/01, 23/02 – popr., 54/03, 103/03, 114/04, 26/06, 21/07, 32/10, 73/10, 95/11, 64/12, 10/14, 164/20, 35/21, 51/21 in 114/21)) sodelovanje javnosti pri sprejemu predloga sklepa ni potrebno. | | NE | |
| **10. Pri pripravi gradiva so bile upoštevane zahteve iz Resolucije o normativni dejavnosti:** | | NE | |
| **11. Gradivo je uvrščeno v delovni program vlade:** | | NE | |

**Matjaž Han**

**minister**

**Izhodišča za udeležbo delegacije Republike Slovenije na 68. zasedanju UNWTO Komisije za Evropo v Sofiji, Bolgarija, 31. 5. – 2. 6. 2023**

**I. Namen obiska**

Zasedanje UNWTO Komisije za Evropo (UNWTO CEU – Commission for Europe) pomeni najvišjo usklajevalno platformo regijskega programa za Evropo te mednarodne organizacije (politična raven – delegati so predstavniki državnih organov držav članic pristojnih za področje turizma), usklajevanje evropskih regionalnih aktivnosti z drugimi regionalnimi komisijami oziroma kontinenti, obravnavo vseh aktualnih zadev, obravnavo priprav na Generalno Skupščino UNWTO in volitve v organe UNWTO za območje Evrope, ipd. Regionalna Komisija za Evropo pomeni najširšo, evropsko raven povezanosti držav članic UNWTO, ki se redno, vsakoletno srečujejo.

1. **Program**

Zasedanje UNWTO Komisije za Evropo bo potekalo od 31. 5. do 2. 6. 2023. Na zasedanju bodo predstavniki vseh prisotnih držav članic UNWTO, ki sodijo v regijo Evropa, obravnavali aktualne teme, ki bodo del programa, med katerimi je poročilo generalnega sekretarja UNWTO o izvedbi programa dela, poročilo direktorja za Evropo o izvedbi programa dela za Evropo 2022 – 2023 ter obravnava prioritet in programa dela organizacije za obdobje 2024 – 2025 ter dolgoročne vizije.

Izvedeno bo tudi glasovanje za članstvo v organih UNWTO, izbor države gostiteljice za Svetovni dan turizma za leto 2024 ter ostale zadeve.

Volitve v organe UNWTO morajo biti izvedene v fizični obliki na zasedanju, zato je udeležba na dogodku pomembna.

1. **Stališče**

V okviru tajnega glasovanja na zasedanju komisije za Evropo bo Republika Slovenija glasovala za naslednje nominacije:

- Za službe in telesa generalne skupščine:

a. en podpredsednik generalne skupščine (2023);

b. dva člana mandatne komisije (2023);

c. en predsednik Komisije UNWTO za Evropo;

d. dva podpredsednika Komisije UNWTO za Evropo;

- Imenovanje kandidatov za predstavnika regije v izvršnem svetu in njegovih pomožnih telesih:

a. štirje člani izvršnega sveta (2023-2027);

b. en član izvršnega sveta (2023-2025);

c. dva člana odbora za program in proračun (2023–2027);

d. dva člana Odbora za turizem in trajnost (2023–2027);

e. dva člana Odbora za turizem in konkurenčnost (2023–2027);

f. dva člana Odbora za turistično statistiko (2023–2027);

g. trije člani odbora za zadeve, povezane s pridruženimi člani (2023–2020

Odločitev o podpori posameznim nominacijam bo Ministrstvo za gospodarstvo, turizem in šport uskladilo z Ministrstvom za zunanje in evropske zadeve.

1. **Sestava delegacije**

* Dubravka Kalin, generalna direktorica Direktorata za turizem, Ministrstvo za gospodarstvo, turizem in šport, vodja delegacije;
* Mag. Irena Milinković, sekretarka, Direktorat za turizem, Ministrstvo za gospodarstvo, turizem in šport, članica delegacije.

1. **Okvirni predračun stroškov**

Gradivo nima večjih finančnih posledic na državni proračun. Stroški se krijejo iz proračunskih postavk proračunskega uporabnika, iz katerega so člani delegacije.

Predvideni stroški prevozov, nočitev in dnevnic znašajo največ 2.000,00 EUR.